《送办事官吴藻省亲归莆》
明代·黄仲昭

书剑三年客帝畿，承恩今喜谒庭闱。不须重制斑斓服，自有新庭锦绣衣。

一棹才乘潮水去，寸心已逐海云飞。难兄林下幽栖稳，应笑红尘客未归。

作者简介：（1435—1508）明福建莆田人，名潜，号退岩居士，以字行。成化二年进士。授编修。以直谏被杖，谪湘潭知县，又改南京大理评事。后以亲不逮养，遂不出。弘治初起江西提学佥事。久之乞归，日事著述，学者称未轩先生。有《未轩集》、《八闽通志》等。